**2017. gada LLU darbinieku sporta diena(s).**

**Sacensību programma 24. janvārī**:

**Basketbola turnīrs, zoles turnīrs un basketbola metienu konkurss**

**(sacensību sākums no 13:00 - 15:00).**

**Zole (no plkst 13:00)** Sacensību dalībnieku skaits neierobežots, bet kopvērtējuma ieskaitē tiks vērtēti katras komandas divu labāko spēlētāju uzrādītie rezultāti. Uzvarētāju noskaidros apvienotajā vīriešu un sieviešu konkurencē. Vieta: LLU Sporta centra 3. stāva sanāksmju telpa.

**Basketbols (no 15:00):** Komandu kopumā pārstāv 3 vīrieši un 2 sievietes, vienlaikus laukumā esot 2 vīriešiem un 1 sievietei (sieviešu skaits laukumā var būt arī lielāks, ja komandas sastāvā trūkst vīriešu), spēle notiek uz vienu grozu. Spēles ilgums un turnīra izspēles kārtība tiks noteikta sacensību vietā, pēc precīzas dalībnieku skaita apzināšanas. Katru fakultāti atļauts pārstāvēt vienai komandai. Lai dalībnieki ar turnīra kalendāru varētu iepazīties jau pirms atklāšanas spēles sākuma, komandu pieteikumi jānosūta uz e-pastu [mlindenbaums@inbox.lv](mailto:mlindenbaums@inbox.lv) līdz 23. janvāra 15:00. Pieteikumā jānorāda komandas/fakultātes nosaukums, kā arī dalībnieku vārdi un uzvārdi.

**Basketbola metieni**: Sacensību dalībniekam dotas 60 sekundes, kuru laikā pārmaiņus no divām dažādām pozīcijām jāizpilda *pustālie* metieni (pozīcijas būs atzīmētas ar tam paredzētu marķējumu, distance līdz grozam aptuveni 3 – 4 m). Metiena izdarīšanas brīdī norādīto atzīmi/līniju pārkāpt aizliegts, pretējā gadījumā šādi trāpītie metieni netiek ieskaitīti.

Pēc starta signāla dalībnieks izdara metienu, tad pats dodas pakaļ bumbai, lai atgrieztos pozīcijā, no kuras izdarīt nākamo metienu. Metieni jāizdara pārmaiņus no A un B, pēc tam atkal A un B pozīcijas. Tiesnesis fiksē realizēto metienu skaitu 60 sekunžu laikā. Klātesošajiem atbalstītājiem aizliegts padot bumbu dalībniekam! Noteikuma neievērošanas gadījumā, katra piespēle saīsina metienu izdarīšanai atvēlēto laiku par 5 sekundēm!

Starta secību noteiks rinda, kādā dalībnieki pieteiksies. Katram dalībniekam priekšsacīkstes (24.01.) dots viens piegājiens. Priekšsacīkšu norises laiks 24. janvārī no 15:00 – 17:00. Sacensību dalībnieku skaits neierobežots, bet kopvērtējuma ieskaitē tiks vērtēti katras komandas divu labāko spēlētāju uzrādītie rezultāti.

Labāko 8 rezultātu īpašnieki gan sieviešu, gan vīriešu konkurencē satiksies fināla grupā 25. janvārī, pēc 15:00, lai katrs izdarītu vēl 2 metienu sērijas. Galīgā vietu secība tiks noteikta, saskaitot abās dienās uzrādīto divu labāko rezultātu summu, bet kopvērtējuma ieskaitē punkti tiks piešķirti, vērtējot tikai katras komandas divu labāko dalībnieku rezultātus.

**25. janvārī: Sacensību dalībnieku parāde 17:00!**

**Sacensību sākums uzreiz pēc parādes noslēguma.**

**Šaha turnīrs, volejbola turnīrs, šautriņu mešanas un šaušanas sacensības, kā arī galda tenisa turnīrs**

**Šahs:** Sacensību dalībnieku skaits neierobežots, bet kopvērtējuma ieskaitē tiks vērtēti katras komandas divu labāko šahistu uzrādītie rezultāti. Uzvarētāju noskaidros apvienotajā vīriešu un sieviešu konkurencē. Partiju uzvarētāji tiks noteikti ātrspēlēs, kuru precīzs izspēles laiks tiks noteikts sacensību vietā pēc dalībnieku skaita apzināšanas. Vieta: LLU Sporta centra 3. stāva sanāksmju telpa.

**Volejbols**: Komandas pieteikumā 8 cilvēki, laukumā vienlaikus jābūt 3 vīriešiem un 3 sievietēm (sieviešu skaits laukumā var būt arī lielāks, ja komandas sastāvā trūkst vīriešu) Spēles ilgums un turnīra izspēles kārtība tiks noteikta sacensību vietā, atkarībā no pieteikto komandu kopskaita. Lai dalībnieki ar turnīra kalendāru varētu iepazīties jau pirms atklāšanas parādes, komandu pieteikumi jānosūta uz e-pastu [mlindenbaums@inbox.lv](mailto:mlindenbaums@inbox.lv) līdz 23. janvāra 15:00. Pieteikumā jānorāda komandas/fakultātes nosaukums, kā arī dalībnieku vārdi un uzvārdi.

**Šautriņu mešana**: Dalībnieku skaits ierobežots, katru komandu (fakultāti) pārstāv 3 vīrieši un 3 sievietes. Kopvērtējuma ieskaitē tiks vērtēti katras komandas divus labākos rezultātus uzrādījušie dalībnieki, un uzvarētāji noteikti gan vīriešu, gan sieviešu konkurencē.

**Šaušana**: Dalībnieku skaits ierobežots, katru komandu pārstāv 2 vīrieši un 2 sievietes. Kopvērtējuma ieskaitē tiks vērtēti visu dalībnieku uzrādīties rezultāti, un uzvarētāji noteikti vīriešu, kā arī sieviešu konkurencē.

**Galda teniss**: Dalībnieku skaits ierobežots, katru komandu pārstāv 2 vīrieši un 2 sievietes. Kopvērtējuma ieskaitē tiks vērtēti, un uzvarētāji noteikti vīriešu, kā arī sieviešu konkurencē. Turnīra izspēles kārtība uzvarētāja noteikšanai

Godalgoto vietu ieguvēji tiks apbalvoti ar diplomiem, uzvarētāji individuālajās disciplīnās saņems balvas, uzvarētāji sporta spēlēs saņems kopīgu balvu visai komandai.

KOPVĒRTĒJUMA IESKAITES PUNKTU IEGŪŠANAS KĀRTĪBA:

**Individuālajos sporta veidos:**

**šahs, zole, galda teniss (sievietes un vīrieši), šautriņas (sievietes un vīrieši), šaušana (sievietes un vīrieši), basketbola metieni (sievietes un vīrieši)**

|  |  |  |  |  |
| --- | --- | --- | --- | --- |
| **Vieta** | **Punkti** |  | **Vieta** | **Punkti** |
| I | 12 | 6. | 5 |
| II | 10 | 7. | 4 |
| III | 8 | 8. | 3 |
| 4. | 7 | 9. | 2 |
| 5. | 6 | 10. | 1 |

**Sporta spēlēs: basketbols, volejbols.**

Tā kā rezultāta uzrādīšanai iesaistīts lielāks skaits sportistu, punktu summai, salīdzinot ar individuālajiem sporta veidiem, piemērots koeficients 1.5

|  |  |  |  |  |
| --- | --- | --- | --- | --- |
| **Vieta** | **Punkti** |  | **Vieta** | **Punkti** |
| I | 18 | 6. | 8 |
| II | 15 | 7. | 6 |
| III | 12 | 8. | 5 |
| 4. | 10 | 9. | 3 |
| 5. | 9 | 10. | 2 |

*Papildus nosacījumi punktu skaitīšanas sistēmā:*

**Neizšķirti**: individuālajos sporta veidos, vienādas sacensībās iegūto punktu kopsummas gadījumā, iespējams iegūt dalītu vietu. Izņemot gadījumus, kad vienādu punktu summu uzrādījuši dalībnieki, kuri pretendē uz godalgotu vietu (t.n. – cīņā par 1.–3. vietu. Tādā gadījumā starp konkrētajiem pretendentiem tiem izspēlēta pārspēle). Taču ārpus godalgotajām vietām vienādu punktu summu uzrādījušo dalībnieku vieta tiek dalīta. Abas komandas kopvērtējuma tabulā izcīna vienādu punktu skaitu, kas iegūts, abu komandu nopelnīto punktu summu dalot uz pusēm. Piemēram: dalīta 4. vieta = (7p+6p):2 = 6.5 punkti.

**Neizšķirts kopvērtējumā**: vienādas punktu summas gadījumā pēc visām disciplīnām, priekšrocību iegūst tā komanda, kurai ir vairāk izcīnīto augsto vietu atsevišķos spota veidos. Ja, piemēram, pirmo vietu skaits ir vienāds, tiek vērtētas otrās, trešās u.t.t vietas.

**Diskvalifikācija**: komanda attiecīgajā sporta veidā tiek ierindota pēdējā vietā, taču punktus kopvērtējuma tabulā nesaņem. Par komandas diskvalifikāciju lemj katra sporta veida galvenais tiesnesis, vadoties pēc sporta veida noteikumiem un ētikas normām.

**Komandu sastāvi:**

|  |  |
| --- | --- |
| **1.** | **Administratīvā pārvalde un Valodu centrs** |
| [Administratīvais centrs](http://www.llu.lv/strukturvienibas?str_kods=GG1280000000)**, Valodu centrs,** [Agronomisko analīžu zinātniskā laboratorija](http://www.llu.lv/strukturvienibas?str_kods=GG1260000000), [Finanšu plānošanas centrs](http://www.llu.lv/strukturvienibas?str_kods=GG1100000000)**,** [Fundamentālā bibliotēka](http://www.llu.lv/strukturvienibas?str_kods=GG1140000000)**,** [IT un zinātniskā aprīkojuma centrs](http://www.llu.lv/strukturvienibas?str_kods=GG1170000000)**,** [Datortīklu un servisa nodaļa](http://www.llu.lv/strukturvienibas?str_kods=GG1170040000), [Informatīvo sistēmu nodaļa](http://www.llu.lv/strukturvienibas?str_kods=GG1170030000), [Komunikācijas un mārketinga centrs](http://www.llu.lv/strukturvienibas?str_kods=GG1240000000), [Lietvedības daļa](http://www.llu.lv/strukturvienibas?str_kods=GG1050000000), [Meža un ūdens resursu zinātniskā laboratorija](http://www.llu.lv/strukturvienibas?str_kods=GG1250000000)**,** [Mūžizglītības centrs](http://www.llu.lv/strukturvienibas?str_kods=GG1210000000), [Personāldaļa](http://www.llu.lv/strukturvienibas?str_kods=GG1040000000), [Rektorāts](http://www.llu.lv/strukturvienibas?str_kods=GG1010000000), [Resursu uzskaites centrs](http://www.llu.lv/strukturvienibas?str_kods=GG1060000000), [Starptautiskās sadarbības centrs](http://www.llu.lv/strukturvienibas?str_kods=GG1080000000), [Studentu klubs](http://www.llu.lv/strukturvienibas?str_kods=GG1120000000), [Studējošo pašpārvalde](http://www.llu.lv/strukturvienibas?str_kods=GG1200000000), [Studiju centrs](http://www.llu.lv/strukturvienibas?str_kods=GG1020000000), [Zinātnes un projektu attīstības centrs](http://www.llu.lv/strukturvienibas?str_kods=GG1290000000), [Tehnoloģiju un zināšanu pārneses nodaļa](http://www.llu.lv/strukturvienibas?str_kods=GG1290010000) | |
| **2.** | [**Ekonomikas un sabiedrības attīstības fakultāte**](http://www.llu.lv/strukturvienibas?str_kods=GGG110000000) |
| **3.** | [**Informācijas tehnoloģiju fakultāte**](http://www.llu.lv/strukturvienibas?str_kods=GGG090000000) |
| **4.** | [**Lauksaimniecības fakultāte**](http://www.llu.lv/strukturvienibas?str_kods=GGG020000000) |
| **5.** | [**Vides un būvzinātņu fakultāte**](http://www.llu.lv/strukturvienibas?str_kods=GGG030000000) |
| **6.** | [**Meža fakultāte**](http://www.llu.lv/strukturvienibas?str_kods=GGG050000000) |
| **7.** | [**Pārtikas tehnoloģijas fakultāte**](http://www.llu.lv/strukturvienibas?str_kods=GGG060000000) |
| **8.** | [**Tehniskā fakultāte**](http://www.llu.lv/strukturvienibas?str_kods=GGG040000000) |
| **9.** | [**Veterinārmedicīnas fakultāte**](http://www.llu.lv/strukturvienibas?str_kods=GGG070000000) |
| **10.** | **Saimnieciskais dienests** |
| 10 [Dienesta viesnīcas](http://www.llu.lv/strukturvienibas?str_kods=GG3030000000), [Jaunatnes tūrisma mītne](http://www.llu.lv/strukturvienibas?str_kods=GG3030100000), [Lielauces dienesta viesnīca](http://www.llu.lv/strukturvienibas?str_kods=GG3030110000), [Objektu apsaimniekošanas daļa](http://www.llu.lv/strukturvienibas?str_kods=GG3020000000), [Augsnes un augu zinātņu institūta mācību korpuss](http://www.llu.lv/strukturvienibas?str_kods=GG3020280000), [Ekonomikas un sabiedrības attīstības fakultātes mācību korpuss](http://www.llu.lv/strukturvienibas?str_kods=GG3020050000), [Energoiekārtu apsaimniekošanas nodaļa](http://www.llu.lv/strukturvienibas?str_kods=GG3020320000), [Kokapstrādes katedras mācību korpuss](http://www.llu.lv/strukturvienibas?str_kods=GG3020180000), [Lauku inženieru fakultātes mācību korpuss](http://www.llu.lv/strukturvienibas?str_kods=GG3020080000), [Mācību bāze Dāvida dzirnavas](http://www.llu.lv/strukturvienibas?str_kods=GG3020330000), [Meža fakultātes mācību korpuss](http://www.llu.lv/strukturvienibas?str_kods=GG3020020000), [Pils mācību korpuss](http://www.llu.lv/strukturvienibas?str_kods=GG3020090000), [Ražošanas apmācības centrs](http://www.llu.lv/strukturvienibas?str_kods=GG3020010000), [Sanitārtehnikas nodaļa](http://www.llu.lv/strukturvienibas?str_kods=GG3020310000), [Tehniskās fakultātes mācību korpuss](http://www.llu.lv/strukturvienibas?str_kods=GG3020030000), [Transporta nodaļa](http://www.llu.lv/strukturvienibas?str_kods=GG3020300000), [Valdekas mācību korpuss](http://www.llu.lv/strukturvienibas?str_kods=GG3020100000), [Veterinārmedicīnas fakultātes mācību korpuss](http://www.llu.lv/strukturvienibas?str_kods=GG3020040000), [Zaļumsaimniecības nodaļa](http://www.llu.lv/strukturvienibas?str_kods=GG3020290000), [Saimnieciskās struktūrvienības](http://www.llu.lv/strukturvienibas?str_kods=GG3010000000), [Būvniecības daļa](http://www.llu.lv/strukturvienibas?str_kods=GG3010310000), [Iepirkuma daļa](http://www.llu.lv/strukturvienibas?str_kods=GG3010300000), [Mācību saimniecība "Kalnenieki"](http://www.llu.lv/strukturvienibas?str_kods=GG3010050000), [Objektu ekspluatācijas daļa](http://www.llu.lv/strukturvienibas?str_kods=GG3010110000), [Saimnieciski administratīvā daļa](http://www.llu.lv/strukturvienibas?str_kods=GG3010080000) | |